Obec Rybky v súlade s ustanovením §6 ods.1 a §11 ods.4, písm. d,e, zákona č.369/1990 Zb. O obecnom zriadení v znení neskorších zmien a dodatkov a zákona č. 582/2004 Z.z. vydáva pre územie obce Rybky

**,, Návrh “**

 **Dodatku č. 4**

**k Všeobecne záväznému nariadeniu Obce Rybky 1/2014, O miestnych poplatkoch za odpad, v ktorom sa ruší § 6 a ktorým sa ruší Dodatok č. 3, k VZN 1/2014**

Predmetné VZN sa mení nasledovne :

**Čl. 1**

**Sadzba poplatku za kalendárny rok**

 Sadzba poplatku sa určuje nasledovne:

 A) pre fyzickú osobu, ktorá má trvalý alebo prechodný pobyt v obci je : **29 €**/ ročne za osobu

 B) právnické osoby a podnikatelia : **29 €**/ ročne za zamestnanca

 C) vlastník/užívateľ nehnuteľnosti na území obce určenej na individuálnu rekreáciu je stanovená za: - rekreačná chata/dom **29,- €** ročne/osoba

 - záhrada **0,00 €**

 - trvale neobývané **0,00 €**

 D) poplatok za výmenu smetnej nádoby, z dôvodu zničenia z vlastnej viny

 (vyhorenie, iné poškodenie....): **20,-€/ks**

E) poplatok za vývoz VOK : **4,00 €**/ rok/ dom

**Čl. 2**

**Spôsob platenia**

 Obdobím pre určenie poplatku je jeden kalendárny rok.

1. Fyzické aj právnické osoby sú povinné uhradiť poplatok obci, v hotovosti do pokladne na obecnom úrade, alebo na účet obce uvedený v rozhodnutí o miestnom poplatku, najneskôr 3 mesiace od vyrubenia poplatku.

**Čl. 3**

**Ohlasovacia povinnosť**

1.) Platiteľ poplatku, ktorý je účastníkom schváleného systému zberu komunálneho odpadu na území obce, je povinný sa prihlásiť na Obecnom úrade v Rybkách do jedného mesiaca od nadobudnutia účinnosti tohto VZN, aby mu obec mohla zabezpečiť potrebné nádoby na komunálny odpad.

2.) Noví platitelia poplatku sú povinní sa prihlásiť na Obecnom úrade najneskôr do jedného mesiaca odo dňa, keď nastane právna skutočnosť, ktorá spôsobí, že sa stávajú platiteľmi poplatku.

3.) Platitelia poplatku sú povinní obci ohlásiť všetky zmeny, ktoré sú rozhodnuté pre správne určenie poplatku vznik, zmenu, zánik poplatkovej povinnosti/ prihlásením a to najneskôr do 30 – dní odo dňa, keď táto skutočnosť nastala/.

4.) Správca poplatku je povinný chrániť osobné údaje získané na základe tohto VZN podľa osobitného predpisu /zákon NR SR č. 52/1998 Z. z. v úplnom znení/.

V ostatných bodoch zostáva VZN nezmenené.

Návrh zverejnený od : 21.11.2022